## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Jõelähtme Vallavalitsuse 20.11.2025. a korraldusega nr 902:

1. Jätan Transpordiameti valduses olevaid riigiteid 1 Tallinna-Narva, 13 Jägala-Käravete, 11310 Aruvalla-Jägala ja 11317 Raasiku elektri tee teenindavad reformimata katastriüksused kogupindalaga 16 262 m2 riigimaana Eesti Vabariigi omandisse järgmiselt:
   1. Harju maakonnas Jõelähtme vallas Vandjala külas asuv 1 Tallinna-Narva tee katastriüksus katastritunnusega 24501:001:1752, ligikaudse pindalaga 2954 m² ja sihtotstarbega transpordimaa;
   2. Harju maakonnas Jõelähtme vallas Võerdla külas asuv 1 Tallinna-Narva tee katastriüksus katastritunnusega 24501:001:1774, ligikaudse pindalaga 2282 m² ja sihtotstarbega transpordimaa;
   3. Harju maakonnas Jõelähtme vallas Jägala külas asuv 13 Jägala-Käravete tee katastriüksus katastritunnusega 24501:001:1701, ligikaudse pindalaga 7232 m² ja sihtotstarbega transpordimaa;
   4. Harju maakonnas Jõelähtme vallas Haljava külas asuv 11310 Aruvalla-Jägala tee katastriüksus katastritunnusega 24501:001:1768, ligikaudse pindalaga 83 m² ja sihtotstarbega transpordimaa;
   5. Harju maakonnas Jõelähtme vallas Aruaru külas asuv 11317 Raasiku elektri tee katastriüksus katastritunnusega 24501:001:1773, ligikaudse pindalaga 382 m² ja sihtotstarbega transpordimaa;
   6. Harju maakonnas Jõelähtme vallas Jõelähtme külas asuv Kiriku tee katastriüksus katastritunnusega 24501:001:1746, ligikaudse pindalaga 3329 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuste kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

minister